JUMAL KÕNELEB
Tere!
Rõõm kohtuda ja tere tulemast jälle meie kooli!
See on meie vanimate õpilaste klass,
kus meil toimuvad hommikukogunemised.
Meie koolipäev algab alati ülistuse- ja palvega.
Ühtlasi jagame ka lastele Jumala Sõna.
Kas pole mitte imeline?
Need on imelised hetked ja tore on sind tervitada.
Me kool on koht, kus tunneme end tõesti hästi.
Imetore on olla lastega koos,
aga tore on ka sulle jagada Jumala Sõna.
Me jätkame rääkimist usukilbi teemal.
Meie rüütlil on uhke kilp.
Esialgne kilp kadus ära ja ma meisterdasin selle uue.
See on hästi tehtud. - Esialgne oli siiski veel parem.
Piibel soovitab meil Efeslaste 6. peatükis:
"Pange ülle Jumala sõjavarustus", sest me oleme sõjas.
Elu on vahel võitlus.
Kuid kuigi elu on vahel võitlus ja olukorrad võivad olla keerulised,
ei pea need olukorrad meid siiski maha suruma.
Sageli ei ole süüdi olukorrad, vaid hoopis mõtted ja hirmud,
mis nende olukordade ajel sünnivad.
Kas pole nii?
Hoopis meie suhtumine asjadesse, mis toimuvad meiega ja meie ümber.
Piibel soovitab tõsta usukilp üles,
et võiksime kustutada kõik vaenlase põlevad nooled.
Kõik need sõnad ja mõtted, mis rõhuvad meid maha,
mis tahavad meid süüdistada ja masendada.
Nende mõte on panna meid peatuma ja eemale tõmbuma.
Või panna meid alla andma.
Meie taevase Isa mõtted meie suhtes on head.
Tema on andnud meile tulevikku ja lootust.
Tema on armastus.
Ta elab minu sees.
Ta on valgus ja Temas ei ole mingit pimedust.
Ta on alati minu poolel.
Ja kui Jumal on meie poolel, siis kes võiks olla meie vastu?
Piibel on täis imelisi tõotusi ja pidevat julgustust.
Kui aga need mõtted, sõnad ja tõotused -
Jumala, meie taevase Isa mõtted meie kohta,
ei ole ülekaalus mu elus,
siis ei ole mu usukilp tõstetud üles, vaid see on hoopis alla lastud.
Kui mu peas valitsevad mõtted, mis mind ja mu elu lammutavad,
siis on usukilp alla lastud, ega kaitse otse ründavate valede eest.
Kuid ma võin õppida tõstma oma usukilpi üles.
Seda võitlust ei peeta päris relvadega
ja need põlevad nooled pole päris nooled.
Või me vähemalt loodame, et su elus pole sellist olukorda.
Tegu on hoopis sõnade- ja mõttemallidega,
millega hingevaenlane püüab sind ja mind mõjutada,
söötes meile hirmutavaid või ähvardavaid mõtteid,
mis kisuvad sind alla.
Need algavad lihtsalt sõnadest.
Tõstan selle klaasi eest ära, et oleks paremini näha.
Sõnad sünnitavad seejärel mõtteid
ja siin tulebki esile see erinevus, millest Joy varem rääkis.
Mõni muretseb koroonaviiruse pärast. "Mis saab siis, kui jään haigeks?"
Võid mõelda, et olid just metroos ja mis siis, kui keegi oli seal haige?
Aga teisalt võin mõelda ka nii nagu Psalm 91 ütleb:
"Ei taba õnnetus sind ega lähene häda su telgile."
Ehk ma olen täielikult kaitstud ja see tekitab hoopis teisi mõtteid.
Ma olen kaitstud, sest Jumal on seda tõotanud.
Mõtetest sünnivad omakorda tunded.
On need siis hirm ja mure haigestumise pärast,
või kindlustunne selle üle, et Jumala kaitseb mind,
kui käitun ise targalt.
Ta kaitseb mind igal juhul - ka siis, kui metroos on keegi haige.
Jumal kaitseb mind igal juhul, sest Ta on seda tõotanud.
Tunded sünnitavad erinevaid kogemusi.
Kogemus metroos võib olla jube
ja sa ei taha enam kunagi sellega sõita.
Samas võib see kogemus olla ka see, et ma võin olla, kus iganes.
Nagu Joy äsja ütles:
kui Jumal on minu poolel, ei saa keegi olla mu vastu.
Võin täiesti muretult sõita metrooga.
Kogemused sünnitavad harjumusi.
Kui need on hirmutavad, võin hakata vältima linnas käike,
lukustan end oma koju ega lähe enam üldse kuhugile.
Või tunnen usaldust ja turvatunnet, et ma ei pea kusagil kartma,
kuna Jumala Sõna on ikka sama ja ükski häda ei lähene mulle.
Olen kogu aeg kaitstud.
Meie harjumused mõjutavad ja lausa sünnitavad meie loomuse.
Võime muutuda araks, eemalehoidvaks või julgeks.
Näeme, et sõnadest ja mõtetest sünnivad terved mõttemallid,
mis võivad mõjutada kogu meie loomust.
Kui see on jõudnud nii kaugele, on seda väga raske muuta.
Täna tahame julgustada nii sind kui iseennast,
et me võime mõjutada seda,
milliseid sõnu me lubame oma mõtetesse
ja milliseid sõnu me kasvatame oma südames.
Millistesse sõnadesse me usume?
Millised sõnad võtame vastu?
Millised sõnad võtame vastu ja millesse usume?
Sest tõeline usk tuleb Piiblist.
Aamen.
Mind julgustab see, et Kõikvõimas Jumal ise on meiega.
Ta on Jumal.
Endiselt.
Ta on Kõigekõrgem.
Ta on Issand, Ta on võitja. - Aamen.
Miski ei hirmuta Jumalat.
Miks? Sest Ta on juba võitnud.
1. Johannese 5:4-5 ütleb hästi:
"Jah, igaüks, kes on sündinud Jumalast,
võidab ära maailma."
Tema Sõna on sündinud Jumalast ja mina olen sündinud Jumalast.
Ma olen uuestisündinud uus loodu. Ma olen Tema laps. - Aamen.
"Ja see ongi võit, mis on võitnud ära maailma -
meie usk.
Kes on, kes võidab ära maailma?
Eks see, kes usub, et Jeesus on Jumala Poeg!"
Usk võidab.
Seda on väga oluline mõista, et see maailma võitmine, millest jutt,
ei tähenda mingit poliitilist süsteemi,
vaid mida iganes, mis meile siin maailmas osaks saab.
Mis iganes see ka on: olgu orkaan, pankrott, abielulahutus või mis tahes.
Usk võidab kõik, mis tahes meile selles maailmas osaks saab.
Usk võidab selle.
Usk millesse? Usk Jumalasse.
See tähendab, et Jumal on kõigest kõrgemal
ja võib pöörata mille iganes võiduks.
Paistku, kuidas paistab ja tundugu, kuidas tundub.
Olgu olukord, kuitahes lootusetu.
Piibel on täis usukangelasi,
kes kõik olid lootusetult võimatutes olukordades.
Mõtle näiteks Noa peale, kelle ajal tuli veeuputus.
Kuid ta uskus ja lootis Jumala peale
ja ehitas laeva, mis sest, et selleks kulus 100 aastat.
Ta ehitas selle ja päästis end ja kogu oma pere.
Tema usk ja usaldus Jumalasse päästis Ta.
See tähendab, et on võimalik võita eluvõitlusi.
Mille kaudu? Selle kaudu, et ma ei anna alla.
Selle kaudu, et ma usun.
Võitlus on tegelikult juba võidetud, sest Jeesus võitis Kolgata ristil.
Aamen.
Meie ülesanne on seda uskuda, võtta see enesele ja käia selles.
Jah, elu on üpris katsumusterohke ja meil on igasuguseid probleeme.
Meil on igasuguseid raskusi ja me oleme kasvamise teel.
Me ei oska kõike.
Aga kui Tema on koos meiega,
siis see tähendab, et Ta tahab meid alati tõsta, aidata
ja näidata meile teed.
"Siit läheb tee, seda käige."
Ta tahab alati juhtida meid nagu karjane
ja kui komistame, jälle aidata ja tõsta.
Me oleme juba üle viiekümnesed ja käinud seda teed juba pikka aega.
Nii on meil ka juba kogemusi sellest, et Ta on ustav.
Samas tahan ka öelda, et me elu pole olnud vaid lillepidu.
On olnud võitlemist rahaliselt hakkama saamisega,
on olnud probleeme tervisega.
On olnud väga raskeid olukordi.
Kui sul on praegu raske olukord
ja sa mõtled: "Mida need Jan ja Joy usust jahvatavad!
Mis neil viga rääkida...", siis pole meilgi uskumine kerge olnud.
Vahel polegi enam kui midagi uskuda, kui kõik tundub nii võimatuna.
Ainult vahel?
On nii tähtis mõista, et usk on Jumala usaldamine.
Kui usaldus on kadunud ja miski ei tundu õnnestuvat,
siis on võtmeküsimuseks, mida me selles olukorras teeme?
Süngeid hetki tuleb ikka. Raskeid hetki tuleb ikka.
Tahaks visata kõik nurka ja astuda ära.
Kuid just neil hetkedel olen siiski õppinud,
et just siis tasub pöörduda Jumala poole.
Sellegipoolest tasub otsida varju, lohutust, jõudu ja tarkust.
Otsida, uskuda ja paluda seni, kuni see tuleb.
Sest see alati tuleb!
Olgu olukord kuitahes sünge.
Jumal tõstab alati üles ja on alati suurem.
On alati nii imeline, kuidas Ta minuga Piibli kaudu räägib,
sest Tal on alati usku.
Ta on usu Jumal.
Tema on usu allikas.
Mitte mina, sina ega keegi teine, vaid Jumal on usu allikas.
Tema Sõna kõnetab
ja kui Ta Sõna kõnetab, siis, halleluuja!, usk sünnib.
Miks ka mitte?
Miks mitte lihtsalt uskuda?
Miks mitte valida usurada?
Võtta kätte ja astudagi teisele teele.
Tõde on see, et kui ei astu sellele ja jääd lootusetuse rajale,
siis see on üpris õnnetu elu.
Usukilp on nagu uks, mis hoiab selle rämpsu väljapool,
et see kõik ei pääse mu südamesse ega haava minu sisemust.
Kui usukilp on üleval, on uks kinni
ja see rämps ei pääse mind alla kiskuma.
Kui mõtlen usule ja sellele, milline usk on,
siis usk on midagi positiivset.
See tõstab. - See on ülestõstev.
Usk on tore asi.
Selle pärast kirjutasingi raamatu, mille pealkiri on "Innustav usk".
Kas pole hea pealkiri?
Usk paneb naeratama.
Usk teeb julgeks. - Usk teeb julgeks.
Usk annab jõudu.
Usk on miski, mis annab jõudu juurde.
Tunnen end kohe tugevamana.
2. Korintlastele 4:13 ütleb:
"Aga et meil on sellesama usu vaim, millest on kirjutatud:
Ma usun, seepärast ma räägin”, siis meiegi usume ja ka räägime."
Sellepärast me nüüd räägime sulle ja iseenesele usust,
sest usu vaim tõstab meid üles.
Usk sünnib Jumala Sõnast.
Vaim, mis on Jumalas, on täis usku ja see tõstab meid.
Ka praegusel hetkel on meil võitlemist ja ka sinul võib olla võitlemist,
aga Jumala Vaim tahab meid üles tõsta.
See, kes on meie sees, on tugev.
Tema, kes on meis, on terve. - Just nii.
Püha Vaim meie sees on ülestõusmise vägi.
Tema, kes on meie sees, on kindlameelne ega muretse.
Tema, kes on meie sees, ei karda. - Aamen.
Tema, kes on meie sees, on loov. Tal on ideid.
Tema, kes on meie sees, on tark.
- Aamen.
Halleluuja! Me võime olla elevil selle elu üle.
Võime minna edasi ja teha ka vigu, aga sellegipoolest minna edasi.
Jesaja 7:9 öeldakse: "Kui te ei usu, siis te ei püsi!”
Selle kohta on häid näiteid.
Mis siis, kui Noa ei oleks uskunud?
Mis siis, kui Noa oleks jätnud pärast 90 aastat ehitamist asja pooleli
ja mõelnud, et sellest ei saa asja.
"Kõik ümberringi naeravad mu üle.
Ma ei viitsi ega jaksa enam ehitada."
Kedagi meist poleks sel juhul olemas.
See on üpris märkimisväärne asi.
Või kui Peetrus pärast Jeesuse kolmekordset salgamist
oleks teinud nagu Juudas ja poonud ennast üles?
Mis siis kogudusest oleks saanud?
Me näeme erinevate usukangelaste juures seda,
et nad ei andnud alla ja säilitasid oma usu.
Nad pidasid neis katsumustes vastu
ja toetusid Jumalale, kogedes tohutuid õnnistusi.
Sama käib ka sinu kohta.
Võid mõelda, et oled nii tähtsusetu.
Pole tõsi! Iga inimene on ainulaadne ja mõõtmatult väärtuslik.
Su elu on mõõtmatult väärtuslik.
Seetõttu ütlemegi: ära anna alla!
Selleks aga, et mitte alla anda, vajad sa usku,
sest Piibel ütleb: "Kui te ei usu, siis te ei püsi!”
Me vajame usku.
Oleksin võinud omal ajal masendusele järele anda.
Sel juhul me ei istuks siin, kui oleksid seda teinud.
Mida ma siis tegin? Kas andsin sulle kõrvakiilu või piitsa?
Ma ei teinud seda! Sina ütlesid seda.
Markuse 5:36 on hea kirjakoht.
Mõnikord on hea, kui sa ütled mulle nagu sa mõni päev tagasi ütlesid:
"Joy, nüüd sa käid küll ainult oma tunnete järgi."
See pani mind peatuma ja märkama, et pean võtma hoopis Piibli kätte.
Või kui mina muretsesin, kuidas saada omale uus auto
ja mõtlesin juba, et peaks ostma mingi väga odava autoromu,
kuigi tahaksime saada uuemat autot, mitte jälle 400-eurost logu,
siis me rääkisime sellest ja ma pidin oma usku kasvatama.
Kas sul siis pole seda autot veel? - On küll, usus on see juba olemas.
Markuse 5:36:
"Aga Jeesus jättis tähele panemata, mida räägiti,
ja ütles sünagoogi ülemale: Ära karda, usu ainult!”
Kõik tulid sünagoogi ülmale ütlema, et pole mõtet enam Jeesust paluda,
olevat juba liiga hilja, sest tema tütar olevat juba surnud.
Aga Jeesus jättis tähele panemata, mida räägiti
ja ütles sünagoogi ülemale: Ära karda, usu ainult!”
Ära karda, Jan! Ära karda, Joy!
Ära karda! Usu ainult.
See on nii tore kirjakoht. Ära karda, usu ainult!
Need sõnad mõjutavad meid ja tõstavad meid üles.
Seetõttu haaramegi neist kinni.
Johannese 14:1 räägib sellest, mis usk on.
Jeesus ütles: "Teie süda ärgu ehmugu..."
Justs seda saatan üritabki, et hakkaksime kartma ja muretsema.
See kõik on muidugi südame küsimus.
Aga Jeesus ütleb selle peale: "Teie süda ärgu ehmugu!
Uskuge Jumalasse ja uskuge minusse!"
Teisisõnu: uskuge, et mina olen ja Jumal on endiselt su elu keskel.
Mis iganes mure sul ka on - Jumal istub endiselt oma troonil.
Ta on endiselt Jumal ja Talle on endiselt kõik võimalik.
Kõik on võimalik Talle ja ka sellele, kes Temasse usub.
See on usk Jumalasse kõikide olukordade keskel.
Mulle tuleb see valikukoht nii tuttav ette.
Kui tunned soovi alla anda,
kui enam ei jaksa ja millessegi pole usku.
Samas on ka teine pool.
Olen kuulnud liiga palju neid jutlusi,
mis kinnitavad, et ei tasu sedasi mõelda.
Nutmisest pole praegu kasu, muretsemisest pole praegu kasu.
Enesehaletsus ei aita. - Sellest ei ole kasu.
Kuigi ma tahaksin, siis see ei aita. Aga usk aitab.
Markuse 11:22:
"Ja Jeesus vastas neile: Olgu teil usku Jumalasse!"
See ongi meie sõnum: "Olgu meil usku Jumalasse!
Olgu meil usku vaatamata olukordadele.
Olgu maailma olukord või majanduslik olukord, milline tahes.
Olgu meie tervis, milline tahes.
Olgu meil ikkagi usku Jumalasse.
Me kinnitame end Tema külge. Nagu klambriga.
Piibel lubab,
et see, kes toetub Jumalale, ei jää häbisse.
Nii tahame tõsta iseennast ja ka sind.
Tahame öelda sulle ja enestele nagu Jeesus ütles:
"Ära karda, usu ainult!
Olgu sul usku Jumalasse!
Olgu sul usku Jeesusesse ja ära anna alla!"
Nüüd ei ole aeg karta midagi,
vaid usklikel on aeg tõusta ja uskuda Jumalasse,
sest see on see, mida ka me maailm vajab.
Aamen.
Palvetame koos sinuga
Aitäh, Issand, et tahad meid kõiki julgustada.
Aitäh, Issand, et oled sama eile, täna ja igavesti.
Kui Jairuse tütar oli surnud ja kõik tundus lootusetuna,
siis Sa ütlesid: "Ära karda, usu ainult!"
Aitäh, Issand, et võime võtta need sõnad täna endale.
Me kõik võime uskuda ja teada, et Sa ütled meile kõigile täna:
"Ära karda, usu ainult."
Ära karda, usu ainult.
Aitäh, Issand, et võime võtta need sõnad just praegu
ja teada, et see on sõnum Sinult meile just praegu.
Võime panna kõik oma hirmud kõrvale ja lihtsalt usaldada Sind.
Meie usk võib tõusta, meie usukilp võib tõusta
ja me võime teha selle otsuse.
Me otsustame uskuda Sinusse kõigest hoolimata.
Just pragu.
Aitäh, Issand, et võime kõik koos astuda Sinu võidu sisse.
Me astume kui sinna tõotatud maale.
Me astume lunastuse sisse.
Issand, Sina oled meid lunastanud.
Me astume sellesse ja seisame sellel.
Me oleme nagu Taaveti sõjasangarid, kes seisid oma maalapil.
Me ei anna alla. Me seisame seal Jeesuse nimel.
See on meie maalapp, tänu Issandale!
Me seisame Sinu tõotuste peal. Me seisame oma palvevastuste peal.
Jeesuse nimel.
Aitäh, Issand, et Sa teed just praegu imesid.
Sa teed imesid igaühe elus, kes seda vajab.
Issand, Sina oled imesid tegev Jumal.
Issand, Sa oled palvetele vastav Jumal.
Issand, aitäh, et Sa puudutad ihusid seal, kus seda on vaja.
Ma tunnetan, et Püha Vaim puudutab kõhu piirkonnas
ja kuum vool levib kogu alakõhu piirkonda
Jeesuse nimel.
Samuti jalad... Kui kellelgi on jalavalu.
Püha Vaimu imeline tervendav puudutus
toob vabastava olemise.
Tekib lõõgastav olemine ja kogu pinge lahkub.
Jeesuse nimel.
Tunnetan, et Issand puudutab õlgu, selga ja kaela
neil, kellel on kaelas, seljas või õlgades valu.
Aitäh, Issand, et Sa puudutad just praegu
ja tood täieliku rahu ja tervenemise.
Kui oled kurnatud, siis kuulutan jõudu ja tervenemist.
Nõrkuse vaim kadugu Jeesuse nimel!
Kui oled negatiivne, masendunud või lootusetu,
siis kadugu kõik see Jeesuse nimel ja tulgu asemele usu vaim,
mis tõstab just praegu Jeesuse nimel.
Aitäh, et võime uueneda ja uuendada oma usku.
Võime saada värskendust ja julgustust meie ühisest usust.
Aitäh, et oleme siin praegu koos, et oleme üks selles asjas ja elus.
Pea melees, et me käime koos ja sa ei ole üksinda.
Oleme iga nädal siin ja palvetame su eest.
Läheme koos sinuga sellest elust läbi.
Nii tahangi siinkohal tänada, et saame iga päev eestpalvesoove.
Olen selle eest väga tänulik.
Me ei jõua neile kirjadele alati vastata,
aga me palvetame te kõigi eest.
Eilegi üks inimene kirjutas mulle, et on vaadanud meie saateid aastaid.
Talle meeldib vaadata neid enne magama minekut,
sest Jumala ligiolu neis annab talle rahuliku une.
Tänu Jeesusele!
Nii et saatke julgesti oma palvesoove ja me palvetame te eest.
Tahan täna julgustada sind.
Kui mõtleme andmisele, mõtleme sageli ka kaotamisele.
Kui annan selle 50-eurose TV7 töö heaks,
siis jään ju 50-eurost ilma.
Piibel räägib andmisest teisel moel.
Jeesus ütleb: "Andke ja teile antakse."
Piibel ütleb samuti,
et kes rohkesti külvab, see ka rohkesti lõikab.
Kui me anname Jumalale, siis me külvame alati Tema riiki.
Ja kuigi sa võid mõelda, et kaotad sellega midagi,
siis tegelikult sa ei kaota.
Sest kui annad Jumalale, siis sa külvad Tema riiki
ja sa ei saa külvata ilma saaki saamata.
Nii tahan julgustada sind,
et kui külvad TV7 töösse, siis sa tõesti külvad jumalariiki,
sest TV7 teebki ainult jumalariigi tööd.
Ole julge ja tea, et Jumal õnnistab sind,
kui sina õnnistad Tema tööd.
Võid helistada 900 1770, annetades 10 eurot
või kasutada kontonumbreid, mida näed peatselt ekraanil.
Pea meeles, et rohkelt külvates, saad ka rohke saagi. Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7